ত্রিদিব রায়
রাজা ত্রিদিব রায় () (১৪ মে ১৯৩৩ – ১৭ সেপ্টেম্বর ২০১২) ছিলেন বর্তমান বাংলাদেশের পার্বত্য চট্টগ্রামের চাকমা জনগোষ্ঠীর ৫০তম রাজা। ১৯৫৩ সালের ২ মে থেকে ১৯৭১ সাল পর্যন্ত তিনি রাজা ছিলেন। পাকিস্তানে তিনি একজন লেখক, কূটনৈতিক, বৌদ্ধ ধর্মীয় নেতা ও রাজনীতিবিদ হিসেবে পরিচিত। ১৯৮১ থেকে ১৯৯৪ সাল পর্যন্ত তিনি আর্জেন্টিনায় পাকিস্তানের রাষ্ট্রদূত হিসেবে দায়িত্বপালন করেছেন। পাকিস্তান সরকার তাকে আজীবন মন্ত্রী হিসেবে ঘোষণা করে। ত্রিদিব রায় ২০১২ সালের ১৭ সেপ্টেম্বর মারা যান।
সামন্তভূম
কথিত আছে, ১৪০৩ খ্রিষ্টাব্দে দিল্লীশ্বরের সামন্ত শঙ্খ রায় এই অঞ্চলটি দখল করেন। তাঁর পুত্র হামীর উত্তর রায় রাজ্যের সীমা বিস্তৃত করেন। পঞ্চকোটের রাজার সহায়তায় জনৈক ভবানী ঝড়া হামীর উত্তর রায়ের পুত্র বীর হাম্বীর রায়কে আক্রমণ করে রাজপরিবারকে উচ্ছেদ করেন। বীর হাম্বীর রায়ের বারো পুত্র পালিয়ে যান। কিন্তু পরে ফিরে এসে দখলদারকে হত্যা করে রাজ্য পুনরুদ্ধার করেন। তাঁরা কিছু সময় রাজত্ব করার পর শিকারী ফতেহপুরের ক্ষত্রিয় নিশাঙ্ক নারায়ণের সঙ্গে কন্যার বিবাহ দেন এবং তাঁকেই রাজা করেন। এই পরিবার বহুবছর এই অঞ্চল শাসন করেছিল। পরে তাঁরা পূর্বের অধিকার হারান।